Covid-19-statistieke: Minder as 1 000 nuwe gevalle(Argieffoto: Ronny Hartmann/AFP) Altesame 889 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is ’n totaal van 3 722 954 bevestigde Covid-19-gevalle al in die land aangemeld en is die jongste positiwiteitskoers 5,3%. Die meeste nuwe gevalle is in Gauteng (42%) aangemeld, gevolg deur KwaZulu-Natal (25%) en die Wes-Kaap (19%). Die totale aktiewe gevalle is 11 781. Die sterftesyfer weens Covid-19 staan nou op 100 050 nadat nog vier sterftes aangemeld is, waarvan een sterfte in die afgelope 24 tot 48 uur plaasgevind het. Die departement van gesondheid het gesê weens ’n voortgesette oudit kan daar ’n agterstand wees in die aantal sterftes wat aangemeld is. Tot dusver het 3 611 123 mense reeds van die virus herstel, ’n herstelkoers van 97%. Suid-Afrika het tot dusver 23 909 698 toetse vir Covid-19 gedoen, 16 685 sedert die vorige verslag. Volgens Nios was daar in die afgelope 24 uur vier hospitaalopnames. Daar is tans altesaam 1 907 mense wat in hospitale vir Covid-19 behandel word. Meer as 33,8 miljoen inentings is tot dusver gedoen. Provinsiale statistieke: Sterftes en persone wat herstel het: